Lav et referat af nedenstående tekst:

Tekst:
Det fremgår af debatprogammet Fokus på TV2 Nord, som ser nærmere på de nordjyske kommuner efter kommunalvalget i november sidste år. Thisted Kommune kæmper som flere andre kommuner med en demografisk udvikling, som i de kommende år vil betyde, at der bliver færre børn og unge i kommunen, mens andelen af ældre borgere vokser. Det giver udfordringer på skoleområdet med færre elever i klasserne og på de enkelte skoler. Direkte adspurgt om, hvorvidt vi vil se skolelukninger i den nuværende byrådsperiode, svarer politikere fra de tre store partier i Thisted kommune undvigende. - Det tør jeg ikke svare på på nuværende tidspunkt, svarer byrådsmedlem for Socialdemokratiet, Ulla Vestergaard. Viceborgmester Jens Christian Yde fra Det Konservative Folkeparti vover måske pelsen en anelse mere på spørgsmålet om, hvorvidt der skal lukkes skoler i de kommende fire år. - Det tror jeg ikke, lyder det fra viceborgmesteren. Borgmesteren fra Venstre, Niels Jørgen Pedersen sætter lidt flere ord på. - Jeg kan ikke svare på det endnu. Vi er ved at få undersøgt området, og der er mange modeller, der kan komme i spil. Men jeg tror under alle omstændigheder, at vi kommer til at have en decentral skolestruktur. Kommunalbestyrelsen i Thisted Kommune nedsatte i 2021 et rådgivende udvalg med medlemmer fra Børne- og Familieudvalget, skolebestyrelserne og skolelederne, som fik til opgave at kortlægge skoleområdet og komme med anbefalinger til en fagligt og økonomisk bæredygtig folkeskole i fremtiden. Rapporten er skrevet  behandles nu i Børne- og Familieudvalget. Rapportens anbefalinger lyder blandt andet på at fastsætte et minimumsantal for elever på en skole. - Det er en umærket idé at have et eller andet tal, så man ved, hvad man har at rette sig efter. Det er en måde at indlede dialogen på, når man nærmer sig grænsen. Hvad synes man hos forældrene? Hvad mener man som landsby. Jeg er meget spændt på, hvad vores Børne- og Familieudvalg finder ud af, siger Jens Jørgen Pedersen. Det rådgivende udvalg konkluderer, at det ikke er rentabelt at drive en skole med færre end 100 elever, men et minimum på 100 elever på de enkelte skoler er uspiseligt for viceborgmesteren. - Jeg tror ikke, at minimumsgrænsen er omkring de 100. Det vil jo totalt ændre den skolestruktur, vi har. Vi har en stor kommune geografisk med en relativ lav befolkning. Jeg tror, at et minimumstal på omkring de 60 er fornuftigt, siger Jens Christian Yde. For Socialdemokratiet er det vigtigt, at hver en sten bliver vendt inden, der træffes endelige beslutninger på skoleområdet. - Erfaringen viser, at tingene hurtigt ændrer sig. I 2013 og 2014 havde vi også skoler, som var udfordrede, men nogle steder er der sket et generationsskifte, så der er kommet flere børn igen. Vi skal se, om vi kan bevare skoler i et område, hvis vi kan se, at der med tiden kommer flere børnefamilier til igen, siger byrådsmedlem Ulla Vestergaard.

Referat:
Hverken Venstre, Det Konservative Folkeparti eller Socialdemokratiet i Thisted Kommune vil lægge hovedet på blokken, når det handler om skolelukninger i den indeværende byrådsperiode.